Reisijad nägid Kärdla lennul mootorist leeke välja löömas
#000000
Tallinna lennujaamast õhku tõusnud Kärdla lend tegi juba linna kohal tagasipöörde ning maandus taas lennujaamas. Reisijad toimetati sihtkohta bussiga ning ära jäi ka laupäevane lend.
#000001
Tallinast 17.00 väljunud lennukiga oli juba õhkutõus ühe pardalviibija sõnul vaevaline.
#000002
“Eespool istujad nägid, et parema mootori propeller ei käivitunud kohe ja ei töötanud stabiilselt,” rääkis reisija, kes ise istus mootoriga kohakuti ning nägi lennukiaknast, kuidas mootorist paaril korral leek välja lõi.
#000003
“See oli päris hirmutav,” tunnistas ta. Tol hetkel meeskonna poolt rikke kohta veel infot ei antud, kuid väga kõrgele lennuk ei tõusnud.
#000004
“Ukerdas õhus ja siis anti teada, et pöördume rikke tõttu tagasi,” rääkis reisja napilt 10 minutit kestnud reisi kohta.
#000005
Paanikat lennukis pealtnägija sõnul ei valitsenud, kuid inimesed olid hirmul olnud küll. “Paljulennanud inimesena ei mäleta sellist kogemust, oli hirm, kas ikka saame lennujaama tagasi ja turvaliselt maandutud,” rääkis Hiiumaale lennata tahtnud inimene.
#000006
Maandumisele järgnev teenindus oli olnud päris hea, info liikus kiirelt. Umbes poole tunniga oli olnud selge, et lennuk ei lenda ning reisijatele anti võimalus Hiiumaale jõuda bussiga. Sama pakkumine tehti Kärdlas lendu oodanud inimestele. Tallinna poolt tulnud jõudsid 20.30 praamile, Kärdlast liikunud aga 19.00 Heltermaalt väljunud laevale.
#000007
Lennuk ei saanud korda ka laupäeva hommikuks ning Tallinn-Kärdla lend jäeti ära. Lennufirma Diamond Sky juht Madis Vanaselja ütles Hiiu Lehele, et laupäeval oli tegemist veel mootori diagnostikaga ning lendu oleks võinud paar-kolm tundi edasi lükata, kuid kindlam oli ära jätta.
#000008
Reedel toimunu kohta märkis ta, et lennukil tekkis tõesti õhus lühiajaline probleem, kuid maandumisel oli kõik korras ja tavapärane. Vaatamata sellele vahetatu mootoris mõningad osad välja. Laupäeva õhtul tehakse proovilennud ning pühapäeval toimub reis juba tavapäraselt.
#000009
Karmen Telvik superstaari-saatest edasi ei pääsenud
#000013
Kärdla sadamas peetaval merenodi laadal saab osta nii paate, purjeid, riideid kui ka ajaloolist merekraami. Laat kestab sadamas kella 17-ni.
#000016